Փաստաթղթի հեղինակները, եվրոպացի պաշտոնաթող դատավորներից կազմված խումբը, նշում է, որ 29 պատգամավորների մեծ մասը (որոնց թվում սլովենացի պատգամավո Զմագո Էլինչին Պլեմանտին, գերմանացի պատգմավոր Կարին Ստրենցը, Կարին Վոլդսեթը, իտալացի պատգամավոր Լուկա Վոլոնտենը) ներքաշված են եղել Ադրբեջանի հետ կոռուպցիոն գործարքների մեջ: Մասնավորապես, կաշառքի դիմաց աչք փակելով Ալիևի վարչակազմի ապօրինությունների վրա, նրանք քվեարկել են Բաքվի համար նախընտրելի բանաձևերի օգտին ու լռության են մատնել Ադրբեջանում մարդու իրավունքների ոտնահարման բազմաթիվ դեպքերը: Այդ ամենի դիմաց նրանք հաճախ վարձատրվել են թանկարժեք նվերներով՝ սկսած սև խավիարից մինչև գորգեր ու ոսկյա զարդեր, դրամական պարգևներ, անգամ՝ թեթևաբարո աղջիկներ՝ ճոխ հյուրանոցներում: